mihaela+&+mihaela

Agricultura ecologică
,,Agricultură ecologică”, termen protejat şi atribuit de U.E României pentru definirea acestui sistem de agricultură este similar cu termenii ,,agricultură organică” sau ,,agricultură biologică” utilizaţi în alte state membre. Rolul sistemului de agricultură ecologică este de a produce hrană mai curată, mai potrivită metabolismului uman, în deplină corelaţie cu conservarea şi dezvoltarea mediului. Unul dintre principalele scopuri ale agriculturii ecologice este producerea de produse agricole şi alimentare proaspete şi autentice, prin procese create să respecte natura şi sistemele acesteia.

**Agricultura organică** face parte dintr-un spectru larg de metodologii care sprijină mediul înconjurător, bazându-se pe reducerea la minimum a input-urilor externe, evitarea utilizării îngrăşămintelor sintetice şi pesticidelor. Sistemele de producţie organică se fundamentează pe standarde de producţie specifice şi precise, care urmăresc realizarea de agrosisteme optime, uşor de susţinut din punct de vedere social, ecologic şi economic. Termeni ca „biologic” şi „ecologic” se folosesc şi pentru a descrie mai clar sistemul organic. Cerinţele referitoare la alimentele produse organic diferă de cele pentru alte produse agricole, în sensul că procedurile de producţie fac parte intrinsecă din identificarea, etichetarea şi cerinţele acestora. „Organic” este un termen de etichetare care denotă produse obţinute în conformitate cu standardele producţiei organice şi certificate de un organism sau o autoritate legal constituită în acest sens. Scopul principal al agriculturii organice este de a optimiza sănătatea şi productivitatea comunităţilor interdependente din sol, a plantelor, animalelor şi oamenilor.

Agricultura Romaniei România are o suprafață agricolă de 14,7 milioane de hectare, dintre care doar zece milioane sunt ocupate cu terenuri arabile. După o evaluare făcută în noiembrie 2008, aproximativ 6,8 milioane de hectare agricole nu sunt lucrate. Valoarea producției agricole din România a fost de 64,4 miliarde lei în anul 2010.. Producția vegetală a fost în valoare de 43,4 miliarde lei (67,5%), cea animală de 20,4 miliarde lei (31,6%), iar serviciile agricole s-au cifrat la 557,2 milioane lei (0,9%). În anul 2009, valoarea totală a producției agricole a fost de 59,9 miliarde lei (scădere), și de 66,9 miliarde lei în 2008 (creștere 40%). În anul 2009, România a exportat produse agroalimentare în valoare de 2,1 miliarde de euro și a importat de 3,4 miliarde de euro. În anul 2010, România a avut un deficit extern de peste 700 de milioane de euro la importurile și exporturile de produse agricole.În anul 2011, România a exportat produse agroalimentare în valoare de 2,9 miliarde de euro și a importat de 3,7 miliarde de euro. Consumul anual de fructe și legume pe cap de locuitor în România este de aproximativ de 70 – 80 de kilograme, în timp ce media europeană atinge 90 – 100 de kilograme.